17  نوامبر آذربایجان میللی اویانیش گونو.
آذربایجانی موستقیل‌لیگه داشییان ایلک آددیمین آتیلدیغی گون، میللی اویانیش گونو کیمی قید اولونور.
1988-جی ایلده سووئت اتفاقی‌نین داغیلماسی آن مسئله‌سی ایکن اوتوریته‌سینی ایتیرن کرملین حکومتی، ارمنیستانین آذربایجان تورک‌لرینه قارشی ائتدیگی ظلمه سس‌سیز قالدیغی دؤورده، ارمنیستان‌دا یاشایان 200 مین‌دن چوخ آذربایجان تورکو تورپاقلاریندان‌ قویولدو.
ارمنی‌لر، عینی ایل آذربایجانین داغلیق قاراباغ بؤلگه‌سینه سالدیری‌لارا گیریشدی.
آذربایجان خالقی ایسه ظلمه دور دئمک اوچون میدان‌لارا چیخدی.
17  نوامبر 1988-جی ایلده باکی‌دا حریت میدانیندا تشکیل ائدیلن میتینگه یوز مین‌لر قاتیلدی.
17  گون داوام ائدن بو قارشی دوروش، سووئت‌لر بیرلیگی تاریخین‌دکی ان بؤیوک کوتلوی حرکت اولا‌راق قیدلره کئچدی.
آذربایجان تورک‌لری‌نین بو حاق‌لی قیشقیریغی، سووئت رهبرلیگین قان‌لی بیر شکیلده باسدیریلسا دا، آذربایجانی موستقیل‌لیگه داشییا‌جاق پروسسین باشلانغیجی اولدو.
موستقیل‌لییه گئدن یولدا ایلک آددیمین آتیلدیغی 17 نوامبر گونو، 1992-جی ایلدن بو یانا آذربایجاندا میللی دیرچلیش گونو کیمی قید اولونور.
